آذربایجان میللی مجلیسی آوریلین 21-ده کئچیریلن ایجلاسیندا آذربایجان پرزیدنتی‌نین خاریجی سیاست مسئله‌لری عذره کؤمکچی‌سی نوروز ممدوف ون آذربایجان جمهوریتی‌نین باش ناظیری وظیفه‌سینه تعیین ائدیلمه‌سینه راضی‌لیق وئریب.
میللی مجلیس آذربایجان جمهوریتی آنایاساسی‌نین 95-جی مادده‌سی‌نین 9-جو بندینه اویغون اولا‌راق، آذربایجان جمهوریتی‌نین تقدیماتینا اساساً بو باره‌ده قرار قبول ائدیب.
ممدوف میللی مجلیسده کئچیریلن سس وئرمه‌ده 113 سسله آذربایجانین یئنی باش ناظیری سئچیلیب.
باش ناظیر نوروز ممدوف سس وئرمه‌دن سونرا ائتدیگی چیخیشیندا ایلهام علی یف ایله ایشلمیین غرور وئریجی اولدوغونو دئیه‌رک، اونا گؤستریلن اعتمادا گؤره تشککورونو بیلدیریب.
دیگر طرف‌دن، آذربایجان پرزیدنتی ایلهام علی یف 22 ایل باش ناظیر وظیفه‌سینی ایجرا ائدن آرتور راسی زاده نی قبول ائده‌رک، اونا بو گونه قدر گؤردوگو خیدمت‌لر اوچون تشککور ائدیب.
قئید ائدک کی، آذربایجان آنایاساسینا اساساً، پرزیدنت سئچکی‌لرین‌دن سونرا حکومت ایستئفا وئریر.
ایلهام علی یف 11 آوریل ده کئچیریلن پرزیدنت سئچکی‌لرینده 86،02 %  سسله قالیب گلیب.
